CELEX: 31987R1826
Language: el
Date: 1987-06-29
Title: Κανονισμός (ΕΟΚ) αριθ. 1826/87 της Επιτροπής της 29ης Ιουνίου 1987 για συντηρητικά μέτρα και αναστολή των προκαθορισμών σε ορισμένους γεωργικούς τομείς

Avis juridique important

|

31987R1826

Κανονισμός (ΕΟΚ) αριθ. 1826/87 της Επιτροπής της 29ης Ιουνίου 1987 για συντηρητικά μέτρα και αναστολή των προκαθορισμών σε ορισμένους γεωργικούς τομείς  

Επίσημη Εφημερίδα αριθ. L 173 της 30/06/1987 σ. 0007 - 0009

***** ΚΑΝΟΝΙΣΜΟΣ (ΕΟΚ) αριθ. 1826/87 ΤΗΣ ΕΠΙΤΡΟΠΗΣ  της 29ης Ιουνίου 1987  για συντηρητικά μέτρα και αναστολή των προκαθορισμών σε ορισμένους γεωργικούς τομείς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 5 και 155,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2),  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 773/87 (4),  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (5), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (6),  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών (7), όπως τροποποιήθηκε τελευταία από τον κανονισμό (ΕΟΚ) αριθ. 1985/86 (8),  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (9), όπως τροποποιήθηκε τελευταία από τον κανονισμό (ΕΟΚ) αριθ. 229/87 (10), και ιδίως το άρθρο 17 παράγραφος 7 δεύτερο εδάφιο και το άρθρο 19 παράγραφος 5 δεύτερο εδάφιο,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα (11), όπως τροποποιήθηκε τελευταία από τον κανονισμό (ΕΟΚ) αριθ. 3127/86 (12),  τον κανονισμό (ΕΟΚ) αριθ. 876/68 του Συμβουλίου της 28ης Ιουνίου 1968 που καθορίζει, στον τομέα του γάλακτος και των γαλακτοκομικών προϊόντων, τους γενικούς κανόνες σχετικά με τη χορήγηση των επιστροφών κατά την εξαγωγή και τα κριτήρια καθορισμού του ποσού τους (13), όπως τροποποιήθηκε τελευταία από τον κανονισμό (ΕΟΚ) αριθ. 1344/86 (14), και ιδίως το άρθρο 5 παράγραφος 4 δεύτερο εδάφιο,  τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή κραμβόσπορων, γογγυλόσπορων και ηλιανθόσπορων (15), όπως τροποποιήθηκε τελευταία από τον κανονισμό (ΕΟΚ) αριθ. 2429/72 (16), και ιδίως το άρθρο 4 παράγραφος 3 δεύτερο εδάφιο,  τον κανονισμό (ΕΟΚ) αριθ. 1594/83 του Συμβουλίου της 14ης Ιουνίου 1983 σχετικά με την ενίσχυση στους ελαιούχους σπόρους (17), και ιδίως το άρθρο 8 παράγραφος 3 δεύτερο εδάφιο,  τον κανονισμό (ΕΟΚ) αριθ. 1417/78 του Συμβουλίου της 19ης Ιουνίου 1978 σχετικά με το καθεστώς της ενισχύσεως για τις αποξηραμένες ζωοτροφές (18), όπως τροποποιήθηκε τελευταία από τον κανονισμό (ΕΟΚ) αριθ. 1173/87 (19), και ιδίως το άρθρο 12 παράγραφος 2 δεύτερο εδάφιο,  τον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 που θεσπίζει τους γενικούς κανόνες σχετικά με τις ειδικές προδιαγραφές για τα πίσα, τα κουκιά, τα φούλια και τα γλυκά λούπινα (20), όπως τροποποιήθηκε τελευταία από τον κανονισμό (ΕΟΚ) αριθ. 3527/86 (21), και ιδίως το άρθρο 5α παράγραφος 2 δεύτερο εδάφιο,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (22), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (23),  Εκτιμώντας:  ότι οι περίοδοι εμπορίας για ορισμένο αριθμό γεωργικών προϊόντων αρχίζουν την 1η Ιουλίου· ότι, εξάλλου, η γαλακτοκομική περίοδος 1986/87 παρατάθηκε έως τις 30 Ιουνίου· ότι το Συμβούλιο μέχρι σήμερα δεν ενέκρινε τις τιμές για τις νέες περιόδους εμπορίας 1987/88 ενός μεγάλου αριθμού γεωργικών προϊόντων· ότι η Επιτροπή σε εφαρμογή των καθηκόντων που της έχουν ανατεθεί από τη συνθήκη οδηγείται να λάβει τα απαραίτητα συντηρητικά μέτρα για να εξασφαλισθεί η συνέχιση της λειτουργίας της κοινής γεωργικής πολιτικής· ότι, αναμένοντας τις επικείμενες αποφάσεις που θα θεσπισθούν από το Συμβούλιο ή, ελλείψει αυτού, από την Επιτροπή για τις νέες περιόδους 1987/88, τα μέτρα αυτά λαμβάνονται συντηρητικά και δεν προδικάζουν τις εν λόγω αποφάσεις·  ότι, βάσει των βραχυχρόνιων αυτών συντηρητικών μέτρων, θα πρέπει να διατηρηθούν προσωρινά από την 1η Ιουλίου 1987 στο επίπεδο της 30ής Ιουνίου 1987·  - οι εισφορές κατά την εισαγωγή για τα γαλακτοκομικά προϊόντα,  - τα εξισωτικά ποσά προσχωρήσεως,  - οι ενισχύσεις στους τομείς των κραμβόσπορων και γογγυλόσπορων, των αποξηραμένων ζωοτροφών, των πισών, κουκιών, φουλιών και γλυκών λούπινων,  - οι επιστροφές στην παραγωγή στον τομέα της ζάχαρης·  ότι, ωστόσο, στον τομέα των σιτηρών και της ζάχαρης θα πρέπει να καθορισθούν από την 1η Ιουλίου οι εισφορές κατά την εξαγωγή συναρτήσει των τιμών κατωφλίου που ισχύουν στις 30 Ιουνίου·  ότι θα πρέπει επίσης να προβλεφθεί η διατήρηση από την 1η Ιουλίου των τιμών αγοράς που εφαρμόζονται στην παρέμβαση για το αποκορυφωμένο γάλα σε σκόνη, στους τομείς της ζάχαρης, στους κραμβόσπορους και γογγυλόσπορους καθώς και η διατήρηση των ελάχιστων τιμών αγοράς για τα πίσα, τα κουκιά, τα φούλια και τα γλυκά λούπινα·  ότι οι εισφορές συνυπευθυνότητας στους τομείς των γαλακτοκομικών προϊόντων και των σιτηρών αποτελούν βασικά στοιχεία για να εξασφαλισθεί η ισορροπία των εν λόγω αγορών· ότι θα πρέπει να διατηρηθούν στα επίπεδα που εφαρμόζοντο στις 30 Ιουνίου·  ότι στον τομέα των οπωροκηπευτικών, αναμένοντας μια απόφαση του Συμβουλίου, η Επιτροπή οδηγήθηκε ήδη στους κανονισμούς (ΕΟΚ) αριθ. 1213/87 (1) και (ΕΟΚ) αριθ. 1503/87 (2) να καθορίσει, προσωρινά, τις τιμές για να εξασφαλισθεί η συνέχιση του καθεστώτος των παρεμβάσεων για τα προϊόντα για τα οποία οι περίοδοι εφαρμογής των τιμών βάσεως και αγοράς άρχισαν τον Μάιο και Ιούνιο· ότι θα πρέπει με την ίδια προοπτική να καθορισθούν οι τιμές που θα εφαρμοσθούν από την 1η Ιουλίου για τα εν λόγω προϊόντα·  ότι, αναμένοντας τον καθορισμό των τιμών για την περίοδο 1987/88, θα πρέπει να ληφθούν τα αναγκαία μέτρα ώστε να αποφευχθούν κερδοσκοπικές ενέργειες και διαταράξεις των αγορών· ότι μια αναστολή της δυνατότητας προκαθορισμού των εισφορών κατά την εισαγωγή, των επιστροφών κατά την εξαγωγή και ορισμένων ενισχύσεων που αναφέρονται ανωτέρω ανταποκρίνεται σ' αυτόν τον στόχο·  ότι θα πρέπει να υπογραμμισθεί ότι τα ποσά που περιλαμβάνονται στον παρόντα κανονισμό θα προσδιορισθούν ενδεχομένως με ισχύ από την 1η Ιουλίου, συναρτήσει των αποφάσεων που θα θεσπισθούν σε θέματα τιμών για την περίοδο εμπορίας 1987/88· ότι ομοίως θα πρέπει να εφισταθεί η προσοχή των εμπορευομένων επί του γεγονότος ότι τα νομισματικά εξισωτικά ποσά που εφαρμόζονται θα προσαρμοσθούν, ενδεχομένως, με ισχύ από την 1η Ιουλίου συναρτήσει των αποφάσεων που θα θεσπισθούν σε θέματα τιμών και αντιπροσωπευτικών ισοτιμιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι εισφορές κατά την εισαγωγή που αναφέρονται στο άρθρο 14 του κανονισμού (ΕΟΚ) αριθ. 804/68, που εφαρμόζονται στις 30 Ιουνίου 1987, συνεχίζονται να εφαρμόζονται από την 1η Ιουλίου 1987.  Οι εισφορές που αναφέρονται:  - στα άρθρα 14 και 15 του κανονισμού (ΕΟΚ) αριθ. 2727/75, με εξαίρεση εκείνες που αναφέρονται στον αραβόσιτο και το σόργο,  - στο άρθρο 16 του κανονισμού (ΕΟΚ) αριθ. 1785/81  καθορίζονται από την 1η Ιουλίου 1987 συναρτήσει των τιμών κατωφλίου που εφαρμόζονται στις 30 Ιουνίου 1987.  2. Τα εξισωτικά ποσά προσχωρήσεως που εφαρμόζονται στις 30 Ιουνίου 1987 συνεχίζουν να εφαρμόζονται και από την 1η Ιουλίου 1987.  3. Οι ενισχύσεις που αναφέρονται:  - στο άρθρο 27 του κανονισμού αριθ. 136/66/ΕΟΚ για τους κραμβόσπορους και τους γογγυλόσπορους,  - στο άρθρο 5 του κανονισμού (ΕΟΚ) αριθ. 1117/78,  - στο άρθρο 3 παράγραφοι 1 και 2 του κανονισμού (ΕΟΚ) αριθ. 1431/82,  που εφαρμόζονται στις 30 Ιουνίου 1987, συνεχίζουν να εφαρμόζονται από την 1η Ιουλίου 1987.  4. Οι επιστροφές στην παραγωγή που αναφέρονται στο άρθρο 9 παράγραφος 3 του κανονισμού (ΕΟΚ) αριθ. 1785/81, που εφαρμόζονται στις 30 Ιουνίου 1987, συνεχίζουν να εφαρμόζονται από την 1η Ιουλίου 1987.  Άρθρο 2  1. Οι τιμές αγοράς και παρεμβάσεως που εφαρμόζονται στις 30 Ιουνίου 1987 για το αποκορυφωμένο γάλα σε σκόνη, τα τυριά Grana Padano και Parmigiano Reggiano και στους τομείς της ζάχαρης και στους κραμβόσπορους και γογγυλόσπορους συνεχίζουν να εφαρμόζονται από την 1η Ιουλίου 1987.  2. Οι ελάχιστες τιμές αγοράς που αναφέρονται στο άρθρο 3 του κανονισμού (ΕΟΚ) αριθ. 1431/82, που εφαρμόζονται στις 30 Ιουνίου 1987, συνεχίζουν να εφαρμόζονται από την 1η Ιουλίου 1987.  Άρθρο 3  Η εισφορά συνυπευθυνότητας που καθιερώθηκε από τον κανονισμό (ΕΟΚ) αριθ. 1079/77 και η εισφορά συνυπευθυνότητας που προβλέπεται στο άρθρο 4 του κανονισμού (ΕΟΚ) αριθ. 2727/75 συνεχίζονται να εφαρμόζονται από την 1η Ιουλίου στο επίπεδο που ισχύει στις 30 Ιουνίου 1987·  Άρθρο 4  Από την 1η Ιουλίου 1987 οι εργασίες παρεμβάσεως που προβλέπονται στα άρθρα 15 και 19 του κανονισμού (ΕΟΚ) αριθ. 1035/72 πραγματοποιούνται στις τιμές που θα καθορισθούν με βάση τα ακόλουθα ποσά:  1. Για τα κουνουπίδια:  - βάσει της τιμής βάσεως: 22,18 ECU ανά 100 χιλιόγραμμα καθαρού βάρους,  - βάσει της τιμής αγοράς: 9,55 ECU ανά 100 χιλιόγραμμα καθαρού βάρους.  Τα ποσά αυτά αναφέρονται σε κουνουπίδια «με φύλλα κομμένα σε στεφάνη», ποιοτικής κατηγορίας Ι, παρουσιαζόμενα σε συσκευασία.  2. Για τις τομάτες:  - βάσει της τιμής βάσεως: 23,38 ECU ανά 100 χιλιόγραμμα καθαρού βάρους,  - βάσει της τιμής αγοράς: 8,68 ECU ανά 100 χιλιόγραμμα καθαρού βάρους.  Οι τιμές αυτές αναφέρονται σε τομάτες «στρογγυλές» και «με ραβδώσεις», της ποιοτικής κατηγορίας Ι, μεγέθους 57 έως 67 χιλιοστών, που παρουσιάζονται σε συσκευασία.  3. Για τα ροδάκινα (μη συμπεριλαμβανομένων των brugnons και των nectarines):  - βάσει της τιμής βάσεως: 42,99 ECU ανά 100 χιλιόγραμμα καθαρού βάρους,  - βάσει της τιμής αγοράς: 24,08 ECU ανά 100 χιλιόγραμμα καθαρού βάρους.  Οι τιμές αυτές αναφέρονται στα ροδάκινα των ποικιλιών Amsden, Cardinal, Charles Ingouf, Dixired, Jeronimo, J.H. Merril Gemfree, Michelini, Red Haven, San Lorenzo, Springcrest και Springtime, ποιοτικής κατηγορίας Ι, μεγέθους 61 έως 67 χιλιοστών, που παρουσιάζονται σε συσκευασία.  4. Για τα βερίκοκα:  - βάσει της τιμής βάσεως: 41,75 ECU ανά 100 χιλιόγραμμα καθαρού βάρους,  - βάσει της τιμής αγοράς: 23,78 ECU ανά 100 χιλιόγραμμα καθαρού βάρους.  Οι τιμές αυτές αναφέρονται στα βερίκοκα της ποιοτικής κατηγορίας Ι, μεγέθους μεγαλυτέρου από 30 χιλιοστά, που παρουσιάζονται σε συσκευασία.  5. Για τα λεμόνια:  - βάσει της τιμής βάσεως: 44,73 ECU ανά 100 χιλιόγραμμα καθαρού βάρους,  - βάσει της τιμής αγοράς: 26,32 ECU 100 ανά χιλιόγραμμα καθαρού βάρους.  Οι τιμές αυτές αναφέρονται στα λεμόνια της ποιοτικής κατηγορίας Ι, μεγέθους 53 έως 62 χιλιοστά, που παρουσιάζονται σε συσκευασία.  6. Για τα αχλάδια:  - βάσει της τιμής βάσεως: 28,67 ECU ανά 100 χιλιόγραμμα καθαρού βάρους,  - βάσει της τιμής αγοράς: 14,75 ECU ανά 100 χιλιόγραμμα καθαρού βάρους.  Οι τιμές αυτές αναφέρονται:  - στα αχλάδια των ποικιλιών Beurre Hardy, Bon Chretien Williams, Conference, Coscia (Ercolini), Crystalis (Beurre Napoleon, Blanquilla, Tsakonika), Dr. Jules Guyot (Limonera) , ποιοτικής κατηγορίας Ι, μεγέθους ίσου ή μεγαλυτέρου από 60 χιλιοστά,  - στα αχλάδια της ποικιλίας Empereur Alexandra (Kaiser Alexandre Bosc), ποιοτικής κατηγορίας Ι, μεγέθους ίσου ή μεγαλυτέρου από 70 χιλιοστά,  που παρουσιάζονται σε συσκευασία.  7. Για τις μελιτζάνες:  - βάσει της τιμής βάσεως: 17,77 ECU ανά 100 χιλιόγραμμα καθαρού βάρους,  - βάσει της τιμής αγοράς: 7,12 ECU ανά 100 χιλιόγραμμα καθαρού βάρους.  Οι τιμές αυτές αναφέρονται σε μελιτζάνες:  - επιμήκεις, ποιοτικής κατηγορίας Ι, μεγέθους μεγαλυτέρου από 40 χιλιοστά,  - σφαιρικές, ποιοτικής κατηγορίας Ι, μεγέθους μεγαλυτέρου από 70 χιλιοστά,  που παρουσιάζονται σε συσκευασία.  Άρθρο 5  Η εφαρμογή των ποσών που αναφέρονται στα προηγούμενα άρθρα λαμβάνει χώρα με την επιφύλαξη των τροποποιήσεων που θα προκύψουν από τις αποφάσεις σε θέματα τιμών για την περίοδο 1987/88.  Όσον αφορά τα ποσά που θα χορηγηθούν, η καταβολή τους θα γίνει μετά την ενδεχόμενη προσαρμογή των ποσών αυτών σύμφωνα με το προηγούμενο εδάφιο.  Άρθρο 6  1. Ο προκαθορισμός:  - των εισφορών κατά την εισαγωγή στον τομέα της ζάχαρης,  - των επιστροφών κατά την εξαγωγή στον τομέα του γάλακτος και των γαλακτοκομικών προϊόντων, των κραμβόσπορων και των γογγυλόσπορων καθώς και της ζάχαρης  αναστέλλεται έως τις 3 Ιουλίου 1987.  2. Ο προκαθορισμός των ενισχύσεων που αναφέρονται:  - στο άρθρο 27 του κανονισμού αριθ. 136/66/ΕΟΚ για τους κραμβόσπορους και τους γογγυλόσπορους,  - στο άρθρο 5 του κανονισμού (ΕΟΚ) αριθ. 1117/78,  - στο άρθρο 3 παράγραφοι 1 και 2 του κανονισμού (ΕΟΚ) αριθ. 1431/82  αναστέλλεται έως τις 7 Ιουλίου 1987.  Άρθρο 7  Ο παρών κανονισμός αρχίζει να ισχύει την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 148 της 28. 6. 1968, σ. 13.  (4) ΕΕ αριθ. L 78 της 20. 3. 1987, σ. 1.  (5) ΕΕ αριθ. L 281 της 1. 11. 1975, σ. 1.  (6) ΕΕ αριθ. L 139 της 24. 5. 1986, σ. 29.  (7) ΕΕ αριθ. L 142 της 30. 5. 1978, σ. 1.  (8) ΕΕ αριθ. L 171 της 28. 6. 1986, σ. 4.  (9) ΕΕ αριθ. L 177 της 1. 7. 1981, σ. 4.  (10) ΕΕ αριθ. L 25 της 28. 1. 1987, σ. 1.  (11) ΕΕ αριθ. L 162 της 12. 6. 1982, σ. 28.  (12) ΕΕ αριθ. L 292 της 16. 10. 1986, σ. 1.  (13) ΕΕ αριθ. L 155 της 3. 7. 1968, σ. 1.  (14) ΕΕ αριθ. L 119 της 6. 5. 1986, σ. 36.  (15) ΕΕ αριθ. 125 της 16. 6. 1967, σ. 2461/67.  (16) ΕΕ αριθ. L 264 της 23. 11. 1972, σ. 1.  (17) ΕΕ αριθ. L 163 της 28. 6. 1983, σ. 44.  (18) ΕΕ αριθ. L 171 της 28. 6. 1978, σ. 1.  (19) ΕΕ αριθ. L 113 της 30. 4. 1987, σ. 13.  (20) ΕΕ αριθ. L 219 της 28. 7. 1982, σ. 1.  (21) ΕΕ αριθ. L 326 της 21. 11. 1986, σ. 1.  (22) ΕΕ αριθ. L 113 της 20. 5. 1972, σ. 1.  (23) ΕΕ αριθ. L 119 της 8. 5. 1986, σ. 46.  (1) ΕΕ αριθ. L 115 της 1. 5. 1987, σ. 33.  (2) ΕΕ αριθ. L 141 της 30. 5. 1987, σ. 13.